**Book din egen samtale med Jobcenteret**

Via Jobnet kan du selv booke dine samtaler med din sagsbehandler. Du kan både booke personlige- og telefoniske samtaler.

Kunne du tænke dig at tale med en virksomhedskonsulent, som har daglig kontakt med virksomhederne i Skanderborg Kommune, er det også muligt selv at booke en samtale, hvor du kan høre om mulige jobåbninger.

På næste side er det kort beskrevet, hvordan du booker en samtale via Jobnet.

Tryk på nedenstående link, hvis du vil have vist i billeder, hvordan du booker en samtale.

[www.skanderborg.dk/Borger/Arbejde/Ledig-og-medlem-af-a-kasse/Selvbooking.aspx](http://www.skanderborg.dk/Borger/Arbejde/Ledig-og-ikke-medlem-af-a-kasse/Selvbooking.aspx)

**Mindre post**

Vær opmærksom på, at du ikke modtager et brev med bekræftelse af dine samtaler, hverken når du booker selv eller, hvis du bliver indkaldt af jobcenteret. Det vil sige, at du kun modtager informationer via ’Min Side’ på Jobnet og der vil du som altid kunne se dine samtaler.

Vi opfordrer til, at du tilmelder dig huskeservice under ’Indstillinger’ i venstremenuen på ’Min Side’, så vil du modtage en SMS og/eller mail, hvis vi indkalder dig til en samtale.

Dog vil du, hvis der er mindre end 8 dage til din samtale, modtage et brev i din e-boks vedrørende dette.

**Sådan selvbooker du på Jobnet.dk:**

* Du logger ind på ’Min Side’ og vælger ’Mine aftaler’ i venstremenuen og derefter ’Mine møder’.
* Klik på ’Book et møde’.

Der kommer fire trin, som du skal igennem:

Trin 1: Marker hvilken type møde du ønsker og klik ’Fortsæt’*.*

Trin 2: Marker din sagsbehandler og klik ’Fortsæt’*.*

Trin 3: Vælg det mødetidspunkt, der passer dig blandt de ledige tider og klik ’Fortsæt’.

Trin 4: Klik på ’Jeg har læst rettigheder og pligter’, når du har læst informationen.

* Mødetiden er ikke booket før du har klikket ’Bestil møde’.
* Efter du har bekræftet dit møde, vil du modtage en kvittering på din booking. Hvis du er tilmeldt huskeservice på Jobnet, vil du modtage en kvittering pr. mail.
* Under ’Mine møder’ kan du nu se det møde, du har booket.

Det er fastsat i bekendtgørelse nr. 980 af 15. september 2014 om ændring af bekendtgørelse om en aktiv beskæftigelsesindsats, at jobcenteret ikke længere er forpligtet til at sende brev med bekræftelse af mødedato.

Muligheden for selvbooking skyldes, at det i kontanthjælpsaftalen blev vedtaget, at der skal indføres en funktion, hvor ledige uanset, hvilken ydelse de modtager, skal have ret til selv at booke deres samtaler med jobcenteret digitalt, jf. aftale om en reform af kontanthjælpssystemet – flere i uddannelse og i job.